老虎洞村（长兴）

老虎洞村，是吳越浙江省湖州市長興縣李家巷鎮个一隻行政村。

因爲村裏向有老虎洞山，山丄有隻老虎洞，裏向有塊大石頭，像煞隻老虎伏許介，介咾叫老虎洞村。

 歷史沿革 
原老虎洞村：清朝手裏歸長興縣至德區43莊。民國手裏，1941年1月份歸長興縣大石鄉，1946年1月份歸長興縣李家巷鄉。1949年5月，歸李家巷鄉。1950年，歸長福鄉，名一村。1956年5月份，歸李家巷鄉鎮，1957年初，搭青草塢合建弁峰高級農業生產合作社。1958年10月份，歸長興縣李家巷人民公社，搭李家巷、沈灣村合併建立李家巷大隊。1961年，老虎洞村搭李家巷、青草塢、沈灣村分開建立老虎洞大隊。1981年2月份，歸李家巷鎮。1983年11月份大隊改成村。

2002年，撤銷莊㘰村、莊基村搭老虎洞村，組建新个老虎洞村，駐原莊㘰村。《长兴县人民政府关于同意李家巷镇部分行政村区域调整的批复》（长政发[2002]9号）2011月10月份，湖州南太湖產業集聚區長興分區搭李家巷“鎮區分離”，老虎洞村交畀南太湖長興分區管理。

 基本情況 
2023年《浙江省标准地名录》寫老虎洞村面積5.2平方公里，人口2454人。

 文物 
村裏向發現商周遺址“莊家村遺址”，1983年3月份公佈爲縣級文物保護單位。

 參考資料 

Category:长兴县村级行政区划
Category:李家巷镇